২৩ নভেম্বর বিকেল সাড়ে তিনটার দিকে আমরা গোমার মুনিগি ব্যানইনজিনিয়ার ক্যাম্প থেকে মুশিকির দিকে রওয়ানা দিলাম। আমাদের কনভয়ের নেতৃত্ব দিলেন মেজর রুজিনা। মেজর রুজিনা আর্মির ইডুকেশন কোরের অফিসার। তিনি বাংলায় অনার্স মাস্টার্স সম্পন্ন করে সেনাবাহিনীর শর্টকোর্সে প্রবেশ করেছেন। অত্যন্ত মিশুক একজন মহিলা অফিসার। যদিও মুশিকিতে পৌঁছার পূর্বে তার সাথে আমাদের মিথস্ক্রিয়া কমই হয়েছিল, মুসিকিতে পৌঁছে তার সাথে আরো বেশি মেশার সুযোগ হল। তার বাড়ি হচ্ছে শরিয়তপুর জেলার নরিয়া থানায়।